Kelly Preston, vrou van John Travolta, sterf | Netwerk24
13 Julie 2020 07:45
Die Amerikaanse tydskrif People het eksklusief berig dat die aktrise Kelly Preston, vrou van die Hollywood-legende John Travolta, dood is.
'n Familielid het aan die tydskrif gesê Preston het 'n stryd teen borskanker gevoer.
Sy het onder meer in Twins (1988), Jerry Macguire (1996) en For Love of the Game (1999) gespeel.
Preston word deur Travolta en hul kinders Ella (20) en Benjamin (9) oorleef. Hul seun Jett is op 16-jarige ouderdom in Januarie 2009 dood. Hy het van kleins af gesondheidsprobleme gehad en is skielik tydens 'n gesinsvakansie in die Bahamas dood nadat hy 'n stuipe-episode gehad het.
Travolta het die nuus op Instagram bevestig.
Meer oor: Borskanker | Kelly Preston
Niemand wil Diana se ‘dansrok’ vir regte prys koop
Dansvloer uit Travolta-fliek opgeveil
John Travolta beweer sy ‘geklou en soen’ was beplan